- Hindi News
- National
- बीएसएफ में ज्वाइनिंग के लिए आवासीय बनाने गया था, सवारी गाड़ी ने रौंदा, हालत गंभीर
बीएसएफ में ज्वाइनिंग के लिए आवासीय बनाने गया था, सवारी गाड़ी ने रौंदा, हालत गंभीर
बीएसएफ में ज्वाइनिंग के लिए आवासीय बनाने गया था, सवारी गाड़ी ने रौंदा, हालत गंभीर
आरा | आरा-सासारामस्टेट हाइवे पर उदवंतगनर प्रखंड कार्यालय के समीप बुधवार की दोपहर अनियंत्रित सवारी गाड़ी ने एक युवक को कुचल दिया। जिसमें वह गंभीर रूप से घायल हो गया। जिसे बाद में इलाज के लिए सदर अस्पताल, आरा लाया गया। पुलिस ने सवारी गाड़ी को जब्त कर लिया है। घायल युवक आनंद कुमार (20 वर्ष) उदवंतनगर गांव निवासी कोचिंग संचालक शिक्षक महेन्द्र गुप्ता का पुत्र है।
,
घटना दोपहर एक बजे की है। जानकारी के अनुसार उदवंतनगर निवासी महेंद्र गुप्ता का पुत्र आनंद बीएसएफ में चयनित हो गया है। आवासीय प्रमाण-पत्र बनाने के लिए दुकान से फॉर्म लेने प्रखंड कार्यालय पास गया था। इस दौरान गड़हनी की तरफ से तेज गति में रही अनियंत्रित सवारी गाड़ी ने टक्कर मार दी। जिसमें वह गंभीर रूप से घायल हो गया। घटना के तुरंत बाद स्थानीय लोग पहुंच गए। घायल को उदवंतनगर पीएचसी में इलाज के लिए लाया गया। जिसके बाद जख्मी को सदर अस्पताल रेफर कर दिया गया। सदर अस्पताल में सर्जन डॉ विकास सिंह ने उसका इलाज किया। दूसरी तरफ, टाउन थाना के कबीरगंज निवासी लक्ष्मण प्रसाद का पुत्र राजकुमार, गड़हनी थाना के कुरकुरी निवासी कामेश्वर सिंह का पुत्र बिट्टू कुमार, आरा नवादा थाना के श्रीटोला निवासी श्रीनाथ पासवान का पुत्र आदित्य पासवान वाहन दुर्घटना में घायल हो गए। इलाज सदर अस्पताल में कराया गया।
tgl_Latn sot_Latn hin_Deva hin_Deva hin_Deva hin_Deva unk hin_Deva